د افغانی سرې میاشتې ټولنې له لورې په ختیځ زون کې د روانې ناروغانو ساتنځای (دارالمجانین) دافغانی سرې میاشتې عمومی رئیس مولوی مطیع الحق(خالص) په لاسونو دپټی په پریکولو سره پرانستل شو. نن سه شنبه د روان ۱۴۴۴ هجری قمری کال د رجب دمیاشتې ۱۶، چې د ۱۴۰۱ هجری شمسی کال د دلوی د میاشتې له ۱۸ مې نېټې سره یې سمون خوری. د افغانی سرې میاشتې عمومی سرپرست رئیس الحاج مولوی مطیع الحق (خالص) او ور سره ملا پلاوی په ننګرهار ولایت کې د افغانی سرې میاشتې ټولنې ختیځ زون اړوند روانی ناروغانو د تداوی او ساتنې مرکز د پټی په پریکولو سره پرانست. یاد دارالمجانین چې د افغانی سرې میاشتې ټولنې سرپرست رئیس الحاج مولوی مطیع الحق (خالص) د هدایت پر اساس او د ختیځ زون سرې میاشتې ټولنې رئیس مولوی حیات الله (صافی) په همکارۍ او همدارنګه په ختیځ زون کی د مرستون آمر احسان الله( مملوال) په هڅو یاد دارالمجانین د روانی ناروغانو لپاره د ننګرهار ولایت پنځمې ناحې اړوند علم اباد (اتفاق مینه) قاضی مسجد ۱۴ نمبر کوڅه کی پرانستل شو. په ذکر شوی د دارالمجانین(لیونتون) کې ټول هغه ناروغان چې په روانی ناروغیو اخته وی د متخصیصو ډاکټرانو لخوا به یې درملنه کېږی ، د یادولو وړ ده ذکرشوی مرکز د (۱۵۰) تنو نارینه او ښځینه ناروغانو دبستر وړتیا لری. هغه ناروغان چه دمعاینی لپاره مراجعه کوی په روز مره ډول د متخصیصو ډاکټرانو لخوا معاینه کیږی.